**Adatlap autista hallgatók speciális igényeinek felmérésére**

Az adatlapot önállóan, vagy a fogyatékosügyi koordinátor segítségével kérjük kitölteni és a regisztráció alkalmával átadni a koordinátornak. Az adatokat a fogyatékosügyi koordinátorok titkosan kezelik.

**I. Személyes adatok**

**Hallgató neve:**

**Neptun kódja:**

**Kar, szak:**

**Tagozat**: Nappali/Esti/Levelező

**Képzési szint:** Alapképzés/Mesterképzés/Doktori képzés/Osztatlan képzés

**Születési hely, idő:**

**Levelezési cím:**

**Telefonszám:**

**E-mail cím:**

**Beiratkozás időpontja:**

**Regisztráció időpontja:**

**II. Speciális igények (kérjük, jelölje** **meg az igényelt kedvezményeket)**

**II./1. Tanulmányokhoz nyújtott többletsegítségek, kedvezmények**

**Speciális szükségletű hallgatók részére egységesen adható kedvezmények**

|  |  |
| --- | --- |
| Előadások hangrögzítésének igénye.[[1]](#footnote-1) |  |
| Az előadáson használt ppt-k és egyéb elektronikus tananyagok megküldésének igénye.[[2]](#footnote-2) |  |
| A nem fogyatékossággal élő hallgatókra megállapított felkészülési időnél legalább 30%-kal hosszabb felkészülési idő biztosítása.[[3]](#footnote-3) |  |
| Kurzusjelentkezés során 1000 többletpont  (Igénybevételéhez az alább megtalálható nyilatkozat kitöltése szükséges.) |  |

A regisztrált speciális szükségletű hallgatók mentesülnek a magyar állami (rész)ösztöndíjas képzésből önköltséges képzésbe történő tanulmányi alapú átsorolás alól[[4]](#footnote-4).

A hallgató kérésére a felsőoktatási intézmény az államilag támogatott féléveinek számát legfeljebb négy félévvel megnövelheti[[5]](#footnote-5).

**Autizmus esetén igénybe vehető kedvezmények**

|  |  |
| --- | --- |
| A számonkérés körülményeinek a hallgató speciális szükségleteihez alakítása, az írásbeli vizsga helyett  szóbeli vizsga vagy szóbeli helyett írásbeli vizsga |  |
| Számonkérés során segítségadás az elvárások és kérdések tisztázásához, szóbeli vizsgánál a feltett  kérdések, utasítások írásban való megjelenítése, megfogalmazásuk egyszerűsítése |  |
| Mind a kurzusok, mind a számonkérés során speciális eszközök (elsősorban hangrögzítő eszköz,  számítógép, értelmező szótár, egyéb támogató, infokommunikációs technológiák) alkalmazása |  |
| Speciális Hallgatói Ügyeket Támogató Iroda egyéni szolgáltatásai  <https://www.elte.hu/eselyegyenloseg/autizmus> |  |

**Nyilatkozatok**

Alulírott: ...............................................................................

Neptun kód: ...............................................................................

lakcím: ...............................................................................

szül. hely, idő: ...............................................................................

**1. Nyilatkozat a kurzusfelvétel során adható többletpont iránti igényről**

Alulírott tudomásul veszem, hogy az ELTE Szervezeti és Működési Szabályzat II. kötetét képező Hallgatói Követelményrendszer 60. § (1) bek. k) pontja és (1a) bekezdése alapján, amennyiben a karon az adott képzési helyszínen az Elektronikus Tanulmányi Rendszerben kurzusra jelentkező hallgatók között rangsorolás történik, a rangsorolás során a fogyatékos hallgatók 1000 pontot kapnak, ha a fogyatékosügyi koordinátornál tett regisztrációjuk során ezt kifejezetten kérik.

Fentiekre tekintettel nyilatkozom arról, hogy a kurzusra jelentkezéshez fűződő rangsorolási jogomat

* **érvényesíteni** kívánom
* **nem** kívánom **érvényesíteni**

**2. Nyilatkozat a különleges személyes adatok kezeléséről**

Alulírott mint adatkezeléssel érintett fogyatékossággal élő hallgató (a továbbiakban **érintett**) **kijelentem, hogy a** [**https://adatvedelem.elte.hu/tajekoztatok-sablonok**](https://adatvedelem.elte.hu/tajekoztatok-sablonok) **oldalon elérhető „Adatvédelmi tájékoztató hallgatói jogviszonyhoz” elnevezésű dokumentum tartalmát a részemre átadott regisztrációs lapon szereplő személyes adatok kezelésére vonatkozóan megismertem, tudomásul vettem és jelen nyilatkozatomat a tájékoztató ismeretében teszem meg.**

**Erre tekintettel jelen nyilatkozat aláírásával kifejezetten**

* **hozzájárulok ahhoz,** hogy az adatkezelő a speciális szükségletemre vonatkozó, a jelen regisztráció során általam bejelentett információkat, továbbá az annak alátámasztásául általam csatolt dokumentumokat és az ezekben foglalt személyes és különleges személyes adataimat speciális igényeim felmérése, és speciális igényeim biztosítása céljából kezelje
* **nem járulok hozzá ahhoz,** hogy az adatkezelő a speciális szükségletemre vonatkozó, a jelen regisztráció során általam bejelentett információkat, továbbá az annak alátámasztásául általam csatolt dokumentumokat és az ezekben foglalt személyes és különleges személyes adataimat speciális igényeim felmérése, és speciális igényeim biztosítása céljából kezelje.

…………………………… ……………………………

dátum aláírás

**II./2. Speciális Szolgáltatások (Speciális Hallgatói Ügyeket Támogató Iroda – SHÜTI)**

***A Speciális Hallgatói Ügyeket Támogató Iroda szolgáltatásai iránti igényt a SHÜTI kollégáinál kell közvetlenül jelezni a megadott elérhetőségeken.***

<https://www.elte.hu/eselyegyenloseg/autizmus>

**Szolgáltatások autizmus spektrum/Asperger-szindrómában érintett hallgatók számára**

**Szociális-kommunikációs készségfejlesztő csoport (Asperger-csoport)**

Az Asperger-csoport egy szociális-kommunikációs készségfejlesztő csoport az egyetemen, melyet szakemberek vezetésével, félévente indítunk az autizmus spektrum állapottal regisztrált hallgatók számára.

Minden féléves csoport egy konkrét témakör köré szerveződik. Ezen a témakörön belül mindig olyan készségekkel foglalkozunk, amelyek olyan élethelyzetekben fontosak, ahol más emberekkel kell együttműködnünk valamilyen cél érdekében, illetve fontos a kommunikáció. A készségeket sok játékkal, házi feladatokkal és helyzetgyakorlatokkal igyekszünk elsajátítani.

**Kortárs személyi segítő biztosítása**

Egy felkészült kortársad támogat téged az egyetemet érintő helyzetekben, egyéni megállapodás alapján például ilyen területeken:

* szabadidős tevékenységek;
* tantárgyi korrepetálás, közös tanulás;
* ügyintézés, információhoz való hozzájutás;
* kísérés, eligazodás a kampuszon, tájékozódás.

**Egyéni készségfejlesztés, tanácsadás és konzultáció**

Egyéni, kétszemélyes helyzetben beszélhetsz szakembereinkkel, a konzultáció minden esetben:

* problémafókuszált – egy konkrét kérdéssel, problémával foglalkozunk;
* időhatáros, általában 3-5 alkalom;
* előre közösen meghatározott cél érdekében történik;
* az egyetemi élethez, élethelyzetekhez kapcsolódó témában.

**Szabadidős csoportos programok**

**Eszközkölcsönzés**

A tanulmányaidhoz szükséges laptop, tablet, diktafon kölcsönzése.

**Zárt levelezőlista speciális szükségletű hallgatók számára**

Zárt és moderált levelezőlistánkon keresztül igyekszünk hozzád eljuttatni az téged érintő egyetemi felhívásokat, pályázati lehetőségeket, eseményeket, fontos információkat. A regisztrációval automatikusan felkerülsz a levelezőlistára, de van lehetőséged leiratkozni.

**Érdeklődés és jelentkezés a SHÜTI ASD munkacsoport címén:** [**asd@kancellaria.elte.hu**](mailto:asd@kancellaria.elte.hu)

1. ELTE SZMSZ II. kötet HKR 210. (3) „A speciális szükségletű hallgató a tréning jellegű foglalkozások kivételével a kurzusokon hangfelvételt készíthet, azt azonban csak saját tanulmányai során és azokkal összefüggésben használhatja fel. Az oktató és a kurzus résztvevői részére a hangfelvétel készítését előre be kell jelenteni.” [↑](#footnote-ref-1)
2. ELTE SZMSZ II. kötet HKR 210. (2) „A nyomtatott, papíralapú információszerzésben, a tananyag elolvasásában akadályozott hallgató kérése alapján a kari koordinátor kezdeményezésére az egyetem gondoskodik a megfelelő formátumú digitális tananyag biztosításáról.” [↑](#footnote-ref-2)
3. (Vhr1. 62.§ 8) „A hosszabb felkészülési időt a nem fogyatékossággal élő hallgatókra megállapított időtartamhoz képest legalább 30%-kal hosszabb időtartamban kell megállapítani.” [↑](#footnote-ref-3)
4. ELTE SZMSZ II. kötet HKR 41/B. § (6) Mentesül az átsorolás alól c) a regisztrált, speciális szükségletű hallgató. [↑](#footnote-ref-4)
5. (Nftv. 47. § 1) Egy személy - felsőoktatási szakképzésben, alapképzésben és mesterképzésben összesen - tizenkét féléven át folytathat a felsőoktatásban tanulmányokat magyar állami (rész)ösztöndíjas képzésben (a továbbiakban: támogatási idő). A támogatási idő legfeljebb tizennégy félév, ha a hallgató osztatlan képzésben vesz részt és a képzési követelmények szerint a képzési idő meghaladja a tíz félévet. [↑](#footnote-ref-5)